เหลืออีก 7 คดี
ปิดจ๊อบกันไปเงียบๆ ไม่อึกทึกครึกโครม,สำนักข่าวอิศรารายงานว่าที่ประชุมใหญ่ ป.ป.ช. มีมติให้ ยกคำร้อง อดีตนายกฯ ยิ่งลักษณ์ ชินวัตร กรณีออก พ.ร.ก.กู้เงิน 3.5 แสนล้านบาท เพื่อลงทุนก่อสร้างโครงการแก้ปัญหาน้ำอย่างยั่งยืนทั้งระบบครบวงจรในยุครัฐบาลพรรคเพื่อไทย,เป็นอันว่า เจ๊ปู รอดพ้นคมดาบ ป.ป.ช.ไปได้อีก 1 คดี,แม่ลูกจันทร์ เช็กข้อมูลย้อนหลังพบว่า อดีตนายกฯปู โดน ป.ป.ช.ไล่บี้ตรวจสอบทุจริตยาวเป็นหางว่าวรวมทั้งสิ้น 13 คดี,แต่ล่าสุด ที่ประชุม ป.ป.ช.ได้มีมติ ยกคำร้อง ไม่ดำเนินการต่อไป แล้ว 6 คดีได้แก่,1, คดีถูกกล่าวหาละเว้นการปฏิบัติหน้าที่โดยทุจริตในการอนุมัติงบกลาง 120 ล้านบาทช่วยเหลือผู้ต้องขังคดีการเมืองให้ได้รับการปล่อยตัวชั่วคราว,2, คดีถูกกล่าวหา เพิกเฉยไม่ไต่สวนอดีต รมว.กลาโหมแทรกแซงการแต่งตั้งปลัดกระทรวงกลาโหม ในช่วงรัฐบาลพรรคเพื่อไทย,3, คดีถูกกล่าวหาให้สำนักงานส่งเสริมการศึกษานอกระบบจัดทำป้ายประชาสัมพันธ์รัฐบาล,4, คดีถูกกล่าวหาบริหารจัดการน้ำผิดพลาดจนเกิดวิกฤติน้ำท่วมใหญ่ ปี 2554,5, คดีถูกกล่าวหาไม่ปฏิบัติตาม ก.ม.ป.ป.ช.ในการเปิดเผยราคากลาง,6, คดีถูกกล่าวหาใช้อำนาจโดยมิชอบในการประกาศใช้ พ.ร.บ.ความมั่นคง ช่วงม็อบนกหวีดชัตดาวน์ กทม.,แม่ลูกจันทร์ ชี้ว่าแม้จะรอดคมมีดอีโต้ ป.ป.ช.ไปแล้ว 6 คดีจากที่โดนจองกฐินทั้งสิ้น 13 คดี,อดีตนายกฯปูยังมีคดีค้างท่ออยู่ในมือ ป.ป.ช.อีก 7 คดี,ดังนี้คือ,1, คดีถูกกล่าวหาว่าปล่อยปละละ เลยให้เกิดทุจริตระบายข้าวจีทูจี,2, คดีโยกย้ายนายถวิล เปลี่ยนศรี อดีตเลขาธิการ สมช.,3, คดีอนุมัติจ่ายเงินเยียวยาผู้ได้รับผลกระทบทางการเมือง,4, คดีละเว้นไม่ลงโทษอดีต รมว.มหาดไทย ไปขึ้นเวทีปราศรัยม็อบเสื้อแดง,5, คดีถูกกล่าวหาปล่อยให้ นายทักษิณ ชินวัตร นักโทษหนีคดีโผล่ในรายการถ่ายทอดสดมวยมาเก๊า ผ่านทีวีช่อง 11 กรมประชาสัมพันธ์,6, คดีถูกกล่าวหาว่าร่ำรวยผิดปกติ และ,7, คดีถูกกล่าวหาปกปิดไม่แจ้งบัญชีทรัพย์สินนาฬิกาหรูมูลค่า 2.5 ล้านบาท จำนวน 1 เรือน,แม่ลูกจันทร์ คาดว่า ป.ป.ช.คงไม่ยกคำร้องคดีทุจริตที่ค้างลำกล้องทั้ง 7 คดีให้หลุดหมดทั้งยวง,แต่ที่ ป.ป.ช.น่าจะ ยกคำร้อง แน่ๆ มีอยู่ 1 คดี,คดี อดีตนายกฯปู แจ้งบัญชีทรัพย์สินต่อ ป.ป.ช.ว่าเป็นเจ้าของครอบครองนาฬิกาหรูราคาแพงจำนวน 9 เรือน,ปรากฏว่ายังขาดนาฬิกาหรูอีก 1 เรือนที่ไม่ได้ระบุไว้ในบัญชีทรัพย์สินที่ต้องแจ้งต่อ ป.ป.ช.,เหตุผลสำคัญที่ทำให้เชื่อว่าที่ประชุมใหญ่ ป.ป.ช.จะไม่เช็กบิล อดีตนายกฯปู คดีนาฬิกาหรูอย่างแน่นอน,เพราะบางคนอ้างว่ายืมนาฬิกาเพื่อนมาใส่ 21 เรือน,ที่ประชุม ป.ป.ช.ยังไม่ติดใจ,ขืนที่ประชุมใหญ่ ป.ป.ช.เอาผิด อดีตนายกฯปู ข้อหาแจ้งนาฬิกาหรูขาดไป 1 เรือน,ก็ฮากันฟันเหยินน่ะซีโยม.,แม่ลูกจันทร์
สำนักข่าวอิศรารายงานว่าที่ประชุมใหญ่ ป.ป.ช. มีมติให้ ยกคำร้อง อดีตนายกฯ ยิ่งลักษณ์ ชินวัตร กรณีออก พ.ร.ก.กู้เงิน 3.5 แสนล้านบาท 
ยิ่งลักษณ์ ชินวัตร,ยกคำร้อง,ตรวจสอบทุจริต,กระทรวงกลาโหม,ทักษิณ ชินวัตร,สำนักข่าวหัวเขียว,แม่ลูกจันทร์